title: Camille Pissarro
text: Camille Pissarro bak 1830 koe Charlotte Amalie koblir, i koe moltam ke Saint-Thomas ewala ke banugale danmarkafa Antilla vox re tisa ki ke amerikafa Virgin tursia. Bato koblixo va danmarkaf vedeyot ke Pissarro kir, i va vedeyot kotvieli videten. Frédéric Abraham Pissarro gadikye ( 1802 - 1865 ) tir francaf kazik koirubayas va Saint-Thomas bak 1824 lize va Rachel Manzana Pomié ( 1795 - 1889 ) vey lizukafa yudafa yasa direilanon kurer. Va ugolafa kaza koe ewala di saver nume va satcaf ziliduks mu varafa yasa tumusar.